Държавен вестник, бр. 73, 2022 г., стр. 25

БРОЙ  73	
Д Ъ Р Ж А В Е Н  В Е С Т Н И К 	
СТР.  25  
34 
 
обстоятелства на тези държави тези договорености са единственото практическо средство за 
удовлетворяване на тези изисквания. Страните, участващи в регионално споразумение, 
разработват регионален план за приемни съоръжения, като вземат предвид насоките, 
разработени от Организацията. 
Правителството на всяка от страните, участващи в споразумението, се консултира с 
Организацията за разпространение сред страните по настоящата конвенция: 
.1 как регионалният план за приемни съоръжения взема предвид насоките; 
.2 данни за определените регионални центрове за приемане на отпадъци от кораби; и 
.3 данни за пристанищата с ограничени съоръжения. 
3 
Ако определено пристанище или терминал на някоя от страните, като се вземат 
предвид насоките, които трябва да бъдат разработени от Организацията, се намира далеч от 
или липсва в промишлената инфраструктура, необходима за управление и обработка на 
веществата, посочени в параграф 1 от настоящото правило, и следователно не може да 
приеме такива вещества, страната информира Организацията за всяко такова пристанище или 
терминал, така че тази информация да може да бъде разпространена до всички страни и 
държави членки на Организацията за тяхната информация и за всякакви подходящи действия. 
Всяка страна, която е предоставила на Организацията такава информация, също така 
уведомява Организацията за своите пристанища и терминали, където са налични приемни 
съоръжения за управление и обработка на такива вещества. 
4 
Всяка страна уведомява Организацията за разпространение на членовете на 
организацията за всички случаи, в които предвидените в настоящото правило улеснения не са 
налични или за които се твърди, че са недостатъчни. 
Вж. Насоките от 2012 г. за разработването на регионален план за приемни съоръжения (резолюция 
MEPC.221(63)). 
Вж. Насоките от 2011 г. за приемните съоръжения съгласно Анекс VI към MARPOL (резолюция MEPC). 
199(62)). 
Правило 18 
Наличие и качество на течните горива 
Наличие на течни горива 
1 Всяка страна предприема всички разумни стъпки за насърчаване на наличието на течни 
горива, които са в съответствие с настоящия анекс, и информира Организацията за наличието 
на съответстващи на изискванията горива в нейните пристанища и терминали. 
2.1 
Ако някоя от страните установи, че даден кораб не съответства на стандартите за 
съответстващи на изискванията горива, посочени в настоящия анекс, компетентният орган на 
страната има право да изиска от кораба да: 
.1  
представи данни за предприетите действия за постигане на съответствие; и 
.2  
представят доказателства, че е направен опит за закупуване на съответстващо 
на изискванията течно гориво съгласно плана за съответния рейс и че при 
липсата на такова в планираното място за бункероване са направени опити за 
намиране на алтернативни източници на такова гориво, както и че въпреки 
положените усилия за намиране на съответстващо на изискванията гориво, 
такова гориво не е било налично за закупуване. 
35 
 
2.2 
От кораба не следва да се изисква да се отклонява от планираното плаване или да го 
забавя неоснователно, за да постигне съответствие. 
2.3 
Ако даден кораб предостави информацията, посочена в точка 2.1 от настоящото 
правило, всяка от страните взема предвид всички относими обстоятелства и представените 
доказателства, за да определи подходящите действия, които да предприеме, включително да 
не предприема мерки за контрол. 
2.4 
Кораб уведомява своята администрация и компетентния орган на съответното 
пристанище на местоназначение, когато не може да закупи съответстващо на изискванията 
течно гориво. 
2.5 
Всяка от страните уведомява Организацията, когато даден кораб е представил 
доказателства за липсатана съответстващо на изискванията течно гориво. 
Качество на течното гориво 
3 Течните горива за горивни цели, доставяни на и използвани на борда на кораби, за които се 
прилага настоящия анекс, трябва да отговарят на следните изисквания: 
.1  
с изключение на случаите, предвидени в точка 3.2 от настоящото правило: 
  .1.1  
течното гориво трябда да е смес от въглеводороди, получени от 
рафиниране на нефт. Това не изключва включването на малки 
количества добавки, предназначени за подобряване на някои аспекти на 
експлоатационните показатели; 
  .1.2 
течното гориво не трябва да съдържа неорганична киселина; и 
.1.3 
течното гориво не трябва да включва добавени вещества или химически 
отпадъци. 
като не трябва да: 
.1 застрашава безопасността на корабите или оказва неблагоприятно 
въздействие върху работата на машината, или 
.2 е вредно за персонала, или 
.3 допринася като цяло за допълнително замърсяване на въздуха. 
.2  
течното гориво за горивни цели, получено чрез методи, различни от 
рафиниране на нефт, като не трябва да: 
.2.1  
надвишава приложимото съдържание на сяра, посочено в правило 14 от 
настоящия анекс; 
.2.2  
причинява превишаване на приложимата гранична стойност на 
емисиите на NOx, определена в точки 3,4,5.1.1 и 7.4 от правило 13; 
.2.3 
     съдържа неорганична киселина; или 
.2.4.1  
застрашава безопасността на корабите или оказва неблагоприятно 
въздействие върху работата на машината, или 
2.4.2      е вредно за персонала, или 
.2.4.3      допринася като цяло за допълнително замърсяване на въздуха. 
 
4 
Настоящото правило не се прилага за въглища в твърдо състояние или ядрени 
горива. Параграфи 5, 6, 7.1,7.2,8.1,8.2,9.2,9.3 и 9.4 от настоящото правило не се прилагат за 
газови горива като втечнен природен газ, сгъстен природен газ или втечнен нефтен газ. 
Съдържанието на сяра в газовите горива, доставяни на кораб специално за горивни цели на 
борда на този кораб, се документира от доставчика.